OpenLLM-France/wikimedia huggingface dataset:
# Diaouled ar Menez

Diaouled ar Menez eo ar strollad sonerezh en deus roet lañs da c’hiz ar strolladoù fest-noz. Savet eo bet ar strollad e dibenn 1971 gant Yann-Erwan ar C’horr, Bruno ar Manac’h ha Fulup ar Balp e Karaez, gant an anv Avel ar C’hwitell da gentañ. Tommet e oant ouzh sonerezh ar vro war-lerc’h berzh Alan Stivell. Yann Goasdoue a gemero perzh ganto buan a-walc’h e 1972, ha kemer a reont neuze an anv Diaouled ar Menez, anv kavet gant Youenn Gwernig. Diazezet eo o sonerezh, leun a startijenn, war donioù dañs Breizh-Izel dreist-holl. Menegomp eo brezhoneg hepken a weler war golo o fladennoù, pezh a zo ral er metoù-se.

## Sonerien

Pennañ sonerien bet ar strollad :
* Yann Goasdoue, bombard, taboulin
* Yann-Erwan ar C’horr, akordeoñs
* Bruno ar Manac’h, gitar, mandolinenn
* Mikael Sohier, bombard
* Tangi an Dore, gitar boud
* Melaine Favennec, violoñs
* Fulup ar Strad, binioù

## Pladennoù

* En Dro - Ton Doubl (45 tro), 1972, embannet gant Arfolk
* Diaouled ar Menez (33 zro), 1973, embannet gant Arfolk SB 318
* Atav ez eomp (33 zro), SB 364
* Merc’h an Diaoul, BUR 817
Tonioù gant Diaouled ar Menez a gaver ivez war Beilhadeg e Menez-Kamp ha Kertalg 1973.
# Diary of a Mad Band: Europe in the Year of VI

Diary of a Mad Band a zo ur bladenn live CD/DVD eus ar strollad heavy metal Amerikan Down.

## Roll ar c'hanaouennoù
### Pladenn 1

| No. | Titl | Enrollet e | Padelezh |
| 1. | "Losing All" | Tilburg, Izelvroioù | 5:06 |
| 2. | "Lifer" | Köln, Alamagn | 5:44 |
| 3. | "Lysergik Funeral Procession" | Hamburg, Alamagn | 2:53 |
| 4. | "Rehab" | Birmingham, Bro-Saoz | 6:09 |
| 5. | "Temptations Wings" | Newcastle, Bro-Saoz | 6:05 |
| 6. | "Ghosts Along The Mississippi" | Glasc'ho, Bro-Skos | 7:07 |
| 7. | "Learn From This Mistake" | Glasc'ho, Bro-Skos | 8:22 |
| 8. | "Hail The Leaf" | Londrez, Bro-Saoz | 4:19 |
| 9. | "New Orleans Is A Dying Whore" | Nottingham, Bro-Saoz | 4:45 |

### Pladenn 2

| No. | Titl | Enrollet e | Padelezh |
| 10. | "Lies, I Don't Know What They Say But..." | Pariz, Bro-C'hall | 7:21 |
| 11. | "Underneath Everything" | Manchester, Bro-Saoz | 5:19 |
| 12. | "The Seed" | Oslo, Norvegia | 4:26 |
| 13. | "Eyes Of The South" | Stockholm, Sveden | 7:36 |
| 14. | "Jail" | Kopenhagen, Danmark | 6:33 |
| 15. | "Stone The Crow" | Dulenn, Iwerzhon | 7:30 |
| 16. | "Bury Me In Smoke" | Donington Park, Bro-Saoz | 11:55 |

## Sonerien

* Phil Anselmo - kan
* Pepper Keenan - gitar
* Kirk Windstein - gitar
* Jimmy Bower - taboulinoù
* Rex Brown - gitar-boud
# Diaoul kornek

Diaoul kornek :
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Reptilia |
| Urzhad : | Squamata |
| Kerentiad : | Agamidae |
| Genad : | Moloch |
| Anv skiantel ||
| Moloch horridus Gray, 1841 ||
| D'ar vevoniezh e tenn ar pennad-mañ. ||
An diaoul kornek (Moloch horridus) zo ur stlejvil a vev en Aostralia. Ar spesad nemetañ eo er genad Moloch.
# Diatomyidae

Diatomyidae :
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Rodentia |
| Kerentiad : | Diatomyidae |
| D'ar vevoniezh e tenn ar pennad-mañ. ||
Diatomyidae a zo ur c'herentiad e rummatadur ar bronneged.
Betek 2005 ne oa ennañ nemet spesadoù karrekaet aet da get 11 milion a vloavezhioù 'zo. Er bloavezh-se e voe deskrivet Laonastes aenigmamus en ur pennad skiantel. Dizoloet e Laos, Laonastes aenigmamus eo ar c'hrigner bev nemetañ er c'herentiad eta.

## Genadoù

* Fallomus, aet da get
* Diatomys, aet da get
* Marymus, aet da get
* Willmus, aet da get
* Laonastes
# Diazad Pariz

Diazad Pariz zo anv ur rannvro zouarouriezhel eus Bro-C'hall.
# Diaoul (benveg)

An diaoul zo ur benveg da freuzañ an douar. Gwechall e veze tremenet goude an arar, hag a-raok ar freuz. Hiriv ez eus diaouloù hag a zo freuzoù war un dro.
# Diarmuid Johnson

Diarmuid Johnson, bet ganet e Kerdiz e 1965, ha desavet e Gaillimh, zo kelenner ha skrivagner iwerzhonek. Aet eo da droer e Parlamant Europa. Savet en deus barzhonegoù dreist-holl. Rener Transcript, ur gelaouenn lennegel teiryezhek er Genrouedad eo. Brezhoneger eo ivez.

## Oberennoù
### Barzhonegoù

* An Chéad Chló, teskad barzhonegoù savet gant meur a zen, dibabet gant Cathal Ó Searcaigh, Cló Iar-Chonnachta, 1997.
* Súil Saoir, barzhonegoù, Cló Iar-Chonnachta, 2004.
* Another Language, Motivex, Poland 2009 (iwerzhoneg, saozneg, kembraeg)
* An tÉan agus Dánta Eile / Der Vogel und andere Gedichte, Curach Bhán Verlag, Berlin 2013
* The Woods are Growing Younger / Pădurile întineresc, Eikon, Cluj, Roumania, 2013

### Komz-plaen

* Conaire, diwar an heniwerzhoneg Togail Bruidne Da Derga, Leabhar Breac, 2017
* Pen and Plough - 20th Century Poets and Bards of Ceredigion, Carreg Gwalch, 2016
* Tro ar Fyd (gant Amanda Reid), Y Lolfa, 2013
* Y Gwyddel - O Geredigion i Galway, Gomer, 2011

### Troidigezhioù

* Diarmuid Johnson ha Jean-Claude Lozac'hmeur, Dafydd ap Gwilym, petite anthologie d'un grand poète, Wodan, Amiens, 1994.
* Coinnigh do Mhisneach (troet diwar Yfory Ddaw, gant Shoned Wyn Jones) (Cló Iar-Chonnachta, 2004)

## Liamm diavaez

* Diwar e benn: Transcript
* E lec'hienn bersonel

## Notennoù ha daveoù

* 1 2 Dewi Siberil, « Parlament Europa e Brusel », abadenn 13 Munud e Breizh, Brezhoweb, 10/01/2024
# Diaspora

Diaspora ((grc) διασπορά diasporá, diwar διασπείρω diaspeirō "Strewiñ a ran") eo ar ger implijet evit kaozeal diwar-benn ur boblañs strewet eus he ziriad orin.
Da gentañ e termene strewadur bras ur boblañs dre heg, pell eus he ziriad orin, ha dreist-holl diaspora ar Yuzevien. Hiziv e c'hell bezañ n'eus forzh peseurt poblañs hag a c'hell bezañ c'hoazh ar muiañ-niver anezhi en he ziriad orin, evel an diaspora armenian, mec'hikan pe diaspora ar Vretoned zoken.
Klasket e oa bet lakaat kemm etre an diasporaoù, diouzh o fennabeg (kenwerzh, fiñvadegoù, impalaerouriezh) pe diouzh ar sternioù sokial hag al liammoù ouzh ar vro orin. Lod eus an diasporaoù a zalc'h liammoù kreñv-kenañ ouzh o ziriad orin, betek war an dachenn bolitikel.
Asambles gant keal an diaspora e c'hell bezañ hinian distro, darempredoù gant kumuniezhoù all eus ar memes diaspora ha diouer a embarzhiñ-klok er vro zegemer. Alies e talc'h un diaspora liammoù politikel ouzh he bro-orin kenkoulz hag e levezon war bolitikerezh he bro-zegemer.

## Diaspora yuzev

An diaspora yuzev ((he) תְּפוּצָה‎, tfutza) pe harlu ((he) גָּלוּת galut; (yi) golus) eo an anv roet da strewadur ar Yuzevien dre ar bed hag er-maez eus o douar orin (Eretz Israel). Da gentañ-penn e oa ster nemetañ ar ger "diaspora". Krog e oa an harlu goude distruj Rouantelezh Israel en norzh gant an Asirianed a-raok mont pelloc'h, gant fin Rouantelezh Yehouda e 586 kt JK, distrujet gant Babilon ha distruj Jeruzalem gant ar Romaned e 70. E 132 e voe berzet d'ar Yuzevien bezañ o chom re dost ouzh Jeruzalem, adanvet Aelia Capitolina.

## Daveoù

* ↑ Kévin Storme, « Diaspora bretonne. En quête du rêve américain », Le Télégramme, 17.01.2019. Lennet d'an 23 a viz Ebrel 2020
* 613 Mitzvot • Halac'ha • Kabbala • Midrash • Minhag • Talmud • Tanac'h (Torah / Nevi'im / Ketouvim) • Targoum
* Strolladoù sokial-sevenadurel
* Achkenazed • Djouhouried • Mizrac'hed • Samaritaned • Sefaraded
* Istor ar Yuzevien
* Brezelioù yuzev-roman • Diaspora • Harlu Babilon • Istor ar Yuzevien er Grennamzer • Istor ar Yuzevien en Henamzer • Templ Jeruzalem
* Istor ar Yuzevien dre vro
* Alamagn • Breizh • Broioù muzulman • Frañs • Israel • Polonia • Rusia • Spagn • Stadoù-Unanet
* Kredennoù yuzevek
* Adgroueouriezh yuzev • Esened • Fariseed • Karaegezh • Kristeniezh kentidik • Ortodoksiezh yuzev • Sadukeed • Samaritanegezh • Yuzevegezh an Eil Templ • Yuzevegezh adreizhet • Yuzevegezh frankizour • Yuzevegezh kentidik • Yuzevegezh virour • Zeloted
* Lidoù
* Listenn pedennoù ha bennozhioù yuzev
* Yezhoù yuzev
* Bouc'horeg • Djidieg • Grouzineg • Hebraeg • Ladinoeg • Yideg • Yuzev-tateg
* Strolladoù politikel er yuzevegezh
* Aliyah • Brezel israelat-arab • Bund • C'hasidegezh • Dishualidigezh ar Yuzevien • Haskalah • Hasmoneed • Istor ar sionouriezh • Istor Stad Israel • Kibboutz • Sanhedrin • Sionouriezh • Trevadennoù yuzevek e Palestina
* Heskinerezh ar Yuzevien
* Enepyuzevegezh • Shoah
# Eva Grimaldi

Eva Grimaldi, ganet Milva Perinoni d'ar 7 a viz Gwengolo 1961, zo un aktourez ha top model italian.

## Filmoù

| Drive in (1983) skinwel : tudennoù lies D'Annunzio (1985) : Viola Ferragosto O.K. (1986) skinwel : ar gontez - pratik ar preti La monaca del peccato (1986) : Maria Susanna Simonin Intervista (1987) : Aktourez Black Cobra (Cobra nero) (1987) : Elys Trumbo Mia moglie è una bestia (1988) : Huc Ratman (Quella villa in fondo al parco) (1988) : Marlis Delitti e profumi (1988) : Porzia Vincere per vincere (1988) skinwel : An harperez Rimini, Rimini - un anno dopo (1988) : Flaminia Longheroni (La scelta) Un sapore di paura (1988) : Pearl La maschera del demonio (1989) : Anibas Kinski Paganini (1989) : Marie Anna Elise Bonaparte Intimo (1989) : Tea Classe di ferro (1989) skinwel : Carmen Alcune signore per bene (1990) : Kiki Tolgo il disturbo (1990) : Ines Jours tranquilles à Clichy (1990) : Yvonne Dames galantes (1990) : Jeanne de Tignonville Per sempre (1991) : Berenice Rondi Vendetta: Secrets of a Mafia Bride (1991) skinwel : Brenda Abbronzatissimi (1991) : Elide | Cattive ragazze (1992) L'angelo con la pistola (1992) : Teresa Mutande pazze (1992) : Stefania Vendetta II: The New Mafia (1993) skinwel : Brenda Lamanna Abbronzatissimi 2 - un anno dopo (1993) : Stella Cari fottutissimi amici (1994) : Topona Le Retour d'Arsène Lupin (1995) skinwel : Arlette Forlano Les Anges gardiens (1995) : Regina Podium La signora della città (1996) skinwel : Nadiuska Ladri si nasce (1997) skinwel Simpatici & antipatici (1998) : Michela Paparazzi (1998) : Eva Ladri si diventa (1998) skinwel: Vanessa Tre stelle (1999) skinwel : Anna Folena Un bacio nel buio (1999) skinwel La casa delle beffe (2000) skinwel Occhi verde veleno (2001) skinwel Il bello delle donne (2002) skinwel : Elfride De Contris The Fine Art of Love: Mine Ha-Ha (2005) : Simba Domani è un'altra truffa (2006) skinwel : An deskardezh aktourez Caterina e le sue figlie (2007) skinwel: Eleonora Mogli a pezzi (2008) skinwel : Sofia (lodennoù dianav) Il peccato e la vergogna (2010) skinwel : Liliana |

## Liammoù diavaez

* IMDB Eva Grimaldi
# Gwad

Ar gwad zo ul liñvenn a red diehan met a dalmadennoù e gwazhiadurezh hag e kalon loened zo, mab-den en o zouez. Savet eo gant ul lodenn dourek, ar plasma, hag ul lodenn soludek, ar c'helligoù ha tammoù anezho.
E gefridioù eo :
* kas an dioksigen O$_2$ hag ar maguzennoù da wiadoù hag organoù ar c'horf ;
* kas an dilerc'hioù evel an dioksidenn garbon CO$_2$ hag an dilerc'hioù nitrogenek war-du al lec'hioù-skarzh (bouzelloù, lounezhi, skevent) ;
* kas kelligoù ha molekulennoù ar reizhiad hangaeañ d'ar gwiadoù ;
* skignañ an hormonoù er bevedeg.

## Danvezennoù er gwad

Gant mel an eskern hir e vez kenderc'het kelligoù ar gwad.
* Eritrokit, anvet ivez "globulennoù ruz" pe kelligoù ruz daoust ma n'int ket kelligoù evit gwir dre n'eus na kraoñell na organit ken enno. Un eritrokitenn a bad 120 devezh ha distrujet e vez gant an avu, ar felc'h pe mel an eskern. Enno emañ an hemoglobin a dreuzkas an dioksigen 0$_2$, an dioksidenn garbon CO$_2$ hag ar vonoksidenn garbon CO. Pinvidik-tre eo an hemoglobin e houarn ha gouest eo da stagañ enni an dioksigen disolvet er plasma. War-lerc'h bezañ bet karget e dioksigen (e logigoù ar skevent) e vez kaset an eritrokitennoù gant fonn ar gwad betek ar gwiadoù e-lec'h ma zieubont an dioksigen. Karget e vezont aze e dioksidenn garbonek daoust ma vez dalc'het er plasma dreist-holl ar molekulennoù-se.
* Leukokit, "globulennoù gwenn" pe kelligoù gwenn. Ur roll a-bouez o deus er reizhiad hangaeañ dre zistrujañ an elfennoù kontammus. Liesseurt int : granulokit, limfokit, monokit ... pep hini gant ur perzh disheñvel.
* Trombokit, "plaketennoù" pe pladanoù. Tammoù kelligoù hep kraoñell int evel an eritrokit hogen, organitoù a zo enno. Diwar-se int gouest da analañ ha da broduiñ proteinoù. Ur roll pennañ o deus e kaoulediñ ar gwad.
Ar c'helligoù meneget a-us a ya d'ober 45 % eus ar gwad. Ar peurrest eo ar plasma.

## Ar plasma

Lodenn dourek ar gwad eo ar plasma. Ennañ ez eus
* molekulennoù diwar koazhadur ar boued (glukoz, trenkennoù aminek, trenkennoù druz ...)
* molekulennoù diwar metabolegezh ar c'helligoù (ure ...)
* molekulennoù kannad eus an difenn immunizel.
* molekulennoù kannad eus ar c'hehentiñ dre wad (hormonoù).
* ionoù (sodiom, potasiom, magnesiom ...). Gant al lounizhi e vez kempouezet paoter an ionoù er plasma hag en dourennoù diabarzh all.
# Gwagenn

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Gwagenn zo ur ger brezhonek (savet diwar gwag)
* anv lusk an dour-mor, kenster gant tonn, ha houl
* anv ur skingasadenn
** a gaver en anvioù zo
*** Gwagenn FM
*** Gwagenn TV
# Gwagenn TV

Gwagenn TV a zo anv ur gevredigezh hag a glask kinnig abadennoù sizhuniek e brezhoneg war ar genrouedad. Klask a ra reiñ ar gaoz da vrezhonegerien yaouank, reoù Breizh-Uhel hag an harlu.

## Liammoù diavaez

* Al lec'hienn
# Gwadegenn (kegin)

{{Infobox Mets|
Ar gwadegenn a zo kilhevardon lakaet e-barzh bouzelloù.
# Gwaenysgor

Gwaenysgor zo ur gêriadenn hag ur barrez e biz Kembre, e Sir y Fflint. Emañ er gevred da gêr Prestatyn. Tremen a ra Gwenodenn Kleuz Offa hebiou ar gêriadenn.
Gouestlet eo an iliz da Vari Madalen. Meneget eo ar barrez hag an iliz en Domesday Book, e 1086, evel "Wenescol". An iliz a zo bremañ n'eo ket ken kozh avat.
E kumuniezh Trelawnyd a Gwaenysgor emañ Gwaenysgor.
# Gwagrenn

Ar gwagr, pe gwagrennoù, zo organoù e korf lod loened ha hini mab-den eo o roll kenderc'hañ bouedennoù, en o zouez an hormonoù, al laezh, an halv, ar c'hwez, ar sper, an daeroù.<b Daou zoare gwagrennoù zo :
* ar gwagrennoù-enborc'hañ a gas an hormonoù a-nebeudoù er gwad ;
* ar gwagrennoù-ezvorc'hañ a gas ar bouedennoù all e diabarzh kleuzennoù ar c'horf pe war ar gorre anezhañ.

## Gwagrennoù enborc'hiañ

* Ar c'hougorfenn, a zo dindan an empenn.
* Ar c'hourjadenn, a zo en empenn.
* Ar gouzerc'hvel, a zo en empenn ivez.
* Ar gwagrennoù us-lounezh, a zo war al lounezhi.
* Ar wagrenn skoed, a zo er gouzoug.
* An toazon, a zo e kavenn ar brusk, etre an div skeventenn.

## Gwagrennoù ezvorc'hañ

* Ar gwagrennoù c'hwezpar a zo er c'hroc'hen a genderc'h ar c'hwez.
* Ar gwagrennoù soav zo stag ouzh pep blevenn ar c'horf ; soav a genderc'hont evit mirout ouzh ar c'hroc'hen a zisec'hañ.
* Ar gwagrennoù halv, a zo er genoù da genderc'hañ an halv.
* Gwagrennoù an daeroù e pep lagad evit o leizhañ.
* Gwagrennoù Brünner, a zo er benvegad koazhañ, en daouzegenn, evit aesaat ar c'hoazhañ.
* Gwagrennoù ar bronnoù, a ro laezh.
* Gwagrennoù Cowper, a zo e-kichen kan-troazh ar baotred evit lenkraat diabarzh ar c'halc'h kent strinkadur ar sper.
* Ar raksavenn, a zo un tamm eus ardivink-genel ar baotred ; kenderc'hañ a reont ul lodenn eus ar sper.
* Ar c'hellennoù sper, a zo a-dreñv raksavenn ar baotred ; kenderc'hañ a reont un dourenn karget a fruktoz evit bouta ar spergelligoù.
* Gwagrennoù Bartholin, a zo e kourzh ar maouezed evit lenkraat o gouhin.
* Gwagrennoù Skene, a zo a-hed kan-troazh ar maouezed ; p'he devez ar vaouez un oriadell e strink an dourenn a genderc'hont, en hevelep doare ha plijadur ar baotred. Par da raksavenn ar baotred eo gwagrennoù Skene e korf ar maouezed.
# Gwagrenn Bartholin

Gwagrennoù Bartholin (glandula vestibularis majora e latin) zo div wagrenn a zo a bep tu da hanterenn diadreñv kourzh ar merc'hed, e-barzh plegoù ar muzelloù bras. Dre ma'z eo anezho e teu ar glizh eo int-i a ro lamprded d'ar gouhin.
Kentañ den a zeskrivas anezho eo Caspar Bartholin Yaouankañ (1655-1738), ur medisin danat, er XVII$^{vet}$ kantved.

## Kleñved

Dont a c'hell ur gor, anvet bartolinit, war ur wagrenn, hag un troc'hig a vez ret ober a-wechoù neuze.
# Gwenael Huon

Gwenael Huon (7 a viz Gwengolo 1951 – 22 a viz Ebrel 2021) a zo bet prezidant Kamp Etrekeltiek Ar Vrezhonegerion eus 1976 betek 2021. Mab da Ronan Huon hag Elena ar Miliner e oa.

## Pennadoù

* Mamm, barzhoneg gant Robert Nichols, troet gant Tudual Huon & Gwenael Huon, Al Liamm, niverenn 170, pajenn 172.
* Gwiadenn ar Vuhez : Barzhonegoù gant Benead, pennad studi gant Gwenael Huon. Al Liamm, niv. 284, p. 216
* Kamp etrekeltiek ar vrezhonegerien 1997 e Skaer, pennad studi gant Gwenael Huon, Al Liamm, niv. 304, p. 440.
* Ronan Huon ha K.E.A.V., pennad studi gant Gwenael Huon, niv. 345, p 62.

## Liammoù diavaez

* Al Liamm

## Notennoù

* ↑ https://www.ouest-france.fr/bretagne/quimper-29000/gwenn-huon-figure-des-stages-en-breton-a41bf37a-ab52-11eb-be98-f92838c18c36
# Gwenael Kerleo

Gwenael Kerleo a zo un delennourez hag ur sonaozourez vreizhat, bet ganet e 1975 en Abidjan.

## Buhez Gwenael Kerleo

Betek he 2 vloaz nemetken he deus bevet en Aod an Olifant. E kêr Brest emañ Gwenael o chom. Dre levezon pladennoù Alan Stivell ez eo aet war-du an delenn geltiek met ivez ar c'hora (un delenn afrikan) dre pladennoù sonerezh bet degaset eus Afrika.

## Liamm diavaez

Lec'hienn ofisiel Gwenael Kerleo
# Gwenaenn

Ur wenaenn zo un tamm koeñv eus ar c'hroc'hen a deu war an daouarn pe an treid, war an daouilin, an dremm.
# Gwenanerezh

Ar gwenanerezh a zo obererezh ar gwenaner, da lavaret eo ar sevel gwenan.

## Levrlennadur

* Sevel gwenan e Breizh, Janig Bayon, Mouladurioù Hor Yezh, 1992

## Gwelout ivez

* Chouchenn
* Mel
* Ruskenn
# Gwenaner

Ar gwenaner eo an den hag a sav gwenan.

## Skeudennoù

* Alamagn, 1753
* Kernev-Veur
* Polonia

## Pennadoù kar

* Chouchenn
* Gwenanerezh
* Mel
* Ruskenn
# Filipe

Filipe zo un anv-badez portugalek, kar da Fulup e brezhoneg.

## Yezhoù all

* Felipe e spagnoleg
* Filippo, en italianeg
* Philippe, e galleg
* Philip, saozneg

## Tud
### Sent

São Filipe eo anv portugalek ordinal
* an abostol, Fulup merzher.
* Filippo Neri - sant italian.

### Rouaned

Tri eus Rouaned Spagn a voe Rouaned Portugal ivez, hag anvet Filipe pa oa stag ar vro ouzh Spagn.
* Fulup II (Spagn) (Filipe Iañ Portugal)
* Fulup III (Spagn) (Filipe II Portugal)
* Fulup IV (Spagn) (Filipe III Portugal)
* Filipe, Priñs a Bortugal

### Tud all

* Filipe da Luz, prezeger portugalat
* Filipe Camarão, amerindian eus Brazil, e Natal, er XVIIvet kantved.
* Filipe La Féria, leurenner portugalat

## Loen

* Filipe, anv roet d'an evn Myiophobus fasciatus e Brazil.

## Pennadoù kar

* São Filipe
# Filippino Lippi

Filippino Lippi (Prato, 1457 - Firenze, 1504) zo ul livour italian eus skol Firenze da vare an Azginivelezh italian.
Mab e oa da Fra Filippo Lippi, ur manac'h livour, ha da Lucrezia Buti, ul leanez hag a voe skrapet gantañ hag a veze poltredet gantañ.
E 1475 ez eas da zeskiñ ar vicher gant Sandro Botticelli, hag a oa bet o teskiñ gant Fra Filippo Lippi end-eeun. Buan e reas berzh.
a vo kavet e Wikimedia Commons.
# Filippa

Filippa zo un anv-badez italianek hag ivez un anv-badez svedek a vez skrivet Philippa ivez.

## Yezhoù all

* Felipa

## Tud

* Filippa Bro-Saoz, pe Philippa (1394 -1430 ) a oa ur briñsez saoz, deuet da vout rouanez Unvaniezh Kalmar pa zimezas d'ar roue Erik Pomerania.
* Filippa Duci (1520-1586), pried-kleiz ur roue gall,
* Filippa Eriksdotter Fleming , marvet e 1578, itron finlandat.

### XXvet ha XXIañ kantved

* Filippa Désirée Amanda Cay Reinfeldt, ganet e 1967, politikerez svedat,
* Filippa Giordano, ganet e 1974, kanerez italian ha mec'hikan,
* Filippa Palmstierna Hamilton, ganet e 1985, dougerez-dilhad svedat-gall.
# Filippo De Filippi

Filippo De Filippi, bet ganet d'an 20 a viz Ebrel 1814 e Pavia (Lombardia, en Italia a-vremañ) hag aet da Anaon d'an 9 a viz C'hwevrer 1867 e Hong Kong, a oa ur beajour italian, hag a oa mezeg ha loenoniour.
Roet e voe e anv d'ur spesad evned — Pterodroma defilippiana — da zougen bri dezhañ.

## Listenn al laboused studiet gantañ

* I
    Irania,
* L
    Lybius leucocephalus, Lybius rolleti.

## Notennoù ha daveennoù

* ↑ Ober a reer gant ar berradur De Filippi e metoù al loenoniezh.
# Filippa Duci

Filippa Duci, pe Ducci (anvet Philippa Desducs e galleg), itron Couy, ganet en 1520 ha marvet en 1586 en Touren, a oa ur gourtizanez italian a renk uhel, pried-kleiz an daofin gall Henri, a voe roue Bro-C'hall evel Herri II (Bro-C'hall).
Ganet e oa e Moncalieri e 1520. Merc'h e oa da Gian Antonio Duci.
E miz Du 1537, e-pad Eizhvet Brezel Italia, e tremenas an daofin Herri un toullad novezhioù e Moncalieri, e ti e skoedour, breur Filippa. Plijout a reas an daofin da Filippa a zeuas da vout e bried-kleiz. Genel a reas an Italianez ur plac'hig, en 1538, e Pariz, anvet Diana, anvet evel-hen abalamour d'e vestrez Diane de Poitiers.
Mervel a reas e Teurgn a-raok Here 1586.
# Filipineg

Ur yezh valayek-polinezek eo ar filipineg (pilipino pe filipino) komzet er Filipinez el lec'h m'eo unan eus an div yezh ofisiel gant ar saozneg.
Diaes eo ober un diforc'h splann etre ar 'filipineg' diouzh un tu hag an 'tagalogeg' diouzh an tu all. Dre vras e vez implijet an termen filipino d'ober dave da yezh ofisiel ar Filipinez pa vez implijet an termen tagalog evit komz eus yezh hengounel ar meuriad tagalogek.
D'an 13 a viz Du 1937 e voe krouet Savadur Broadel ar Yezh a dibabas an tagalogeg da ziazez evit ar yezh vroadel. E 1961 e voe adanvet pilipino hag e 1987 e voe anvet ez-ofisiel filipino.

## Gwelet ivez

* Yezhoù malayek-polinezek
* Tagalogeg
# Filippo

Filippo zo un anv-badez italianek.

## Yezhoù all

* Felipe, e spagnoleg.
* Filipe, e portugaleg.
* Fulup e brezhoneg
* Phylip, e kembraeg.
* Philippe e galleg
* Philipp, Phillipp, Phillip, en alamaneg :

## Tud
### Priñsed

* Filippo Colonna , anv meur a briñs
* Filippo de' Medici, anv meur a briñs

### Tud all
#### XVvet kantved

* Filippo Maria Visconti (1392 – 1447) Dug Milano.
* Filippo Lippi (1406 – 1469), livour italian.

#### XVIIvet kantved

* Filippo Abbiati (Milano, 1640 – Milano, 1715) , livour italian.
* Filippo Neri, sant katolik
* Filippo Iañ Parma, dug Parma

#### XIXvet kantved

* Filippo Zamboni (Trieste, 1826 – Vienna, 1910) barzh italian.
# Filippo Iañ Parma

Fulup Bourbon, pe Fulup Iañ Parma, pe Felipe (e spagnoleg), pe Filippo di Parma (en italianeg), ganet e Madrid (Spagn) e 1720 ha marvet en Alessandria (Italia) e 1765, a oa ur priñs spagnol, Infant Spagn, hag a voe lakaet da zug Parma. Gantañ e voe krouet skourr Bourboned Parma.

## E vuhez

Mab e oa da Felipe V, roue Spagn, ha d'e eil pried, ar briñsez italian Elisabetta Farnese.
E miz Eost 1739 e voe dimezet, dre hanterouriezh, d'ar briñsez c'hall Elesbed Bro-C'hall (1727-1759), 12 vloaz anezhi, ha seizh vloaz yaouankoc'h egetañ, ur verc'h d'ar roue gall Loeiz XV ha d'e bried polonat Maria Leszczyńska.
E vreur Carlos, pe Carlo en italianeg, en doa renet en e raok e Parma eus 1731 da 1735.

## Bugale

Tri bugel en doe:
* Isabella Maria Luisa Antonietta Ferdinanda Giuseppina Saveria Domenica Giovanna (1741–1763), a voe dimezet d'an impalaer santel, Joseph II, breur henañ ar rouanez Marie-Antoinette Bro-C'hall, hag a varvas da 22 vloaz.
* Ferdinando Maria Filippo Lodovico Sebastiano Francesco Giacomo (1751–1802), Dug Parma war-lerc'h e dad, adal 1765 hag a zimezas d'an Arc'hdugez Maria Amalia Aostria, c'hoar-gaer d'e c'hoar henañ, ha bugale o doe.
* Luisa Maria Teresa Anna (1751–1819), anavezet evel Maria Luisa, dimezet d'an Infant Carlos, kenderv dezhi, a renas evel Carlos IV, ma teuas da vout Rouanez Spagn.